Lolland-Falsters Stifts-Tidende, 1842-03-17
Udenlandske Efterretninger. Den indiske Post har bragt udførlige Oplysninger og Englændernes Forfatning i Afganistan, hvorved de sidst med faa Ord berettede sørgelige Efterretninger kun alt for meget bekræftes. For at kunne følge disse forviklede Begivenheder vil det ikke være ufornødent at bemærke, at Englænderne først som Handlende ere komne til dette Land, men her, som overalt, have søgt at skaffe sig politisk Jndflydelse, og at faae fast Fod i de større Stæder og Fæstninger. De blandede sig derfor i Stridighederne mellem de forskjellige af hinanden for det meste uafhængige Stammer, afsatte og fangede Dost Mahomed, som var Regent (Chand over en af de mægtigste Stammer, der havde erholdt et Slags Overherredømme over de andre, og indsatte i hans Sted den svage Schah Schudschah, hvis Navn den engelske politiske Resident, Sir William Maghten, egentlig førte Regjeringen i Hovedstaden Kabul. Der førtes nu fra de brittisk Besiddelser en meget fordeelagtig Handel i dette med mange kostbare Producter rigt forsynede Land, og for at kunne drive denne uforstyrret, fandt man det klogest, at tilstaae de halvvilde og røverske Stammer imellem de veisomme Bjergstrækninger i den sydlige Deel af Landet en temmelig betydelig aarlig Tribut. Af utidig Sparsomhed afkortede Magh ten i forrige Efteraar denne Tribut, og strax reiste hele Landet sig med den største Forbittrelse imod Englænderne, hvortil man har paastaaet, at russisk Jndflydelse især har bidraget, da det er bekjendt, at Russerne med megen Misfornøielse betragte Englændernes stedse tiltagende Udvidelse i Asien, hvor Begges Jnteresser allerede forlængst ere komne i Strid med hinanden. Fra den 2den November, da Sir A. Burnes og flere høie Officerer bleve myrdede, var den brittiske Styrke i Kabul, som beløb sig til 5,400 Mand (hvoraf dog kun 700 Englændere), beleiret i Citadellet Bala Hissar og en befæstet Leir 1 1/2 Miil derfra. Daglig fandt blodige Træfninger Sted, hvorved Afganerne faldt i tusindviis for de engelske Kartæsk- og Geværsalver, men hvorved ogsaa Englænderne, som begyndte at lide Mangel paa Levnetsmidler, stedse meere sammensmeltede. Den unge Helt Achbar Chan, Dost Mahomeds Søn, satte sig i Spidsen for Afganerne, og forstod at opflamme dem til en rasende Tapperhed og Forbittrelse mod Englænderne. Juledag gil MNaghten med 4 Capitainer ud af Citadellet, for at underhandle og Capitulation; han synes med Foragt at have afviist de haanlige Betingelser, og Achar greb da pludselig en Pistol og skød ham ihiel paa Stedet; Capitain Trewor styrtede med dragen Sabel ind paa Morderen, men denne huggede ham strax ned, hvorpaa de andre Officerer bleve fangede og formodentlig ogsaa myrdede. Maghtens Liig blev paa det grueligste mishandlet og baaret omkring gjennem Kabuls Gader. Alt dette er officielt indberettet af Major Pottinger, som, da Elphinstone var død af Sygdom, havde faaet Anførselen, men aldeles intet Haab syntes at nære om Frelse. Hertil føie private Breve fra Bombay, som ansees for aldeles paalidelige, at Pottinger senere havde sluttet en Capitulation om fri Afmarsch imod at efterlade alle Syge, Saarede, og Fruentimmer (deriblandt Maghtens Gemalinde, der som Slavinde maatte male Korn. J det farlige Bjergpas Kuhrd=Kabul bleve de angrebne af en frygtelig Overmagt og efter 3 Dages fortvivlet Kamp aldeles nedsablede, saa at af alle Officerer kun en Underchirurg paa en vidunderlig Maade var undsluppen.